Document ID: 32012D0126

A TANÁCS 2012/126/KKBP VÉGREHAJTÁSI HATÁROZATA
(2012. február 28.)
a Fehéroroszországgal szembeni korlátozó intézkedésekről szóló 2010/639/KKBP határozat végrehajtásáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 31. cikke (2) bekezdésére,
tekintettel a 2010/639/KKBP tanácsi határozatra (1) és különösen annak 4. cikke (1) bekezdésére,
mivel:
(1)
A Tanács 2010. október 25-én elfogadta a 2010/639/KKBP határozatot.
(2)
Figyelembe véve a fehérorosz helyzet súlyosságát, bizonyos személyeket kell felvenni a 2010/639/KKBP határozat V. mellékletébe.
(3)
A 2010/639/KKBP határozat IIIA. mellékletében foglalt jegyzékben szereplő személyekkel kapcsolatos adatokat aktualizálni kell.
(4)
A 2010/639/KKBP tanácsi határozat IIIA. és V. mellékletét ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/639/KKBP határozat IIIA. mellékletében az alábbi személyekre vonatkozó bejegyzések helyébe az e határozat I. mellékletében szereplő bejegyzések lépnek:
1.
Khadanevich, Aliaksandr Aliaksandravich [Hadanyevics, Aljakszandr Aljakszandravics]
2.
Pykina, Natallia [Pikina, Natallja]
3.
Saikouski, Uladzimir [Szajkovszki, Uladzimir]
4.
Chubkavets, Kiril [Csubkavec, Kiril]
5.
Khrobastau, Uladzimir Ivanavich [Hrobasztav, Uladzimir Ivanavics]
6.
Shylko, Alena Mikalaeuna [Silko, Alena Mikalajevna]
7.
Stsiapurka, Uladzimir Mikhailavich [Szcjapurka, Uladzimir Mihajlavics].
2. cikk
Az e határozat II. mellékletében felsorolt személyeket fel kell venni a 2010/639/KKBP határozat V. mellékletébe.
3. cikk
Ez a határozat az elfogadásának napján lép hatályba.
Kelt Brüsszelben, 2012. február 28-án.

Labels: 18
11
19
5